text: इसके आगामी ट्रैक में पंचम (निखिल खुराना) एक ऐसी स्थिति में फंस जाता है जहां उसे अपने शादीशुदा होने की झूठी बात बतानी पड़ती है. सबसे पहले तो बेबे यह जानकार दुखी हो जाती है कि पंचम ने बिना परिवारवालों को बताये अपने जीवन का इतना अहम फैसला ले लिया है, लेकिन अपने बहू से मिलने के उत्साह में वह आगरा से दिल्ली जाने के लिये ट्रेन में बैठ जाती है. इस बीच पंचम, इलायची (हिबा नवाब) को अपनी पत्नी का नाटक करने के लिये मनाता है.